Սա արդեն անտեղյակություն չես անվանի: Սա ավելի վատ բան է: Ի դեպ, այն հարցին, թե այժմ Հայաստանում քանի նման կենդանի է պահվում անազատության մեջ, բնապահպանության նախարարությունից պատասխանել էին, որ հստակ թվերի չեն տիրապետում, այսինքն, երբևէ ոչ հաշվել են, ոչ հետաքրքրվել, միայն սպասում են, որ ինչ-որ մեկն ահազանգի, իրենք էլ գնան տուգանելու: Իսկ ահա բրիտանական պարբերականի թղթակիցն ընդամենը մի քանի օր է անցկացրել մեր երկրում և արդեն գիտի, որ 80 արջեր են պահվում առանձին անձանց մոտ: Ընդ որում, արջերից զատ պահում են նաև հովազներ, լուսաններ, առյուծներ ու Կարմիր գրքում գրանցված այլ վայրի կենդանիներ։ Թղթակիցը սա արդեն գիտի: Իսկ նախարար Արծվիկ Մինասյանը երևի չգիտի: Չգիտի, որովհետև դաշնակ է, իսկ դաշնակ լինելն արդեն բացառում է որևէ նորմալ հատկանիշի, որևէ գիտելիքի տիրապետում: Հիմա ի՞նչ անենք, The Daily Mail-ի լրագրողին բերենք մեր երկիր` բնապահպանության նախարա՞ր դարձնենք: